钦定古今图书集成/理学汇编/文学典/第080卷 > 林迪
## 钦定古今图书集成/理学汇编/文学典/第080卷 > 林迪

按《福建通志》：“迪字吉夫，莆田人。绍兴进士，授福州左
司理。古田县上劫盗五人，迪曰：‘此以年荒窃食，法不
当死’。寻差知龙溪县。丞相蔡京，本林出也，尝欲因是
内交于迪，迪以非同族拒之。归自龙溪，请祠，年七十
六卒。”郑樵尝与魏丞书，言“吉夫耆老硕德，卷不释手，
与人言，终日不及世事，门寒官冷，晏如也。”著诗文百
馀卷，又咏《唐史》，别为一编，皆寓褒贬之意。